CELEX: 62009CA0405
Language: el
Date: 2011-04-07 00:00:00
Title: Υπόθεση C-405/09: Απόφαση του Δικαστηρίου (πέμπτο τμήμα) της 7ης Απριλίου 2011 — Ευρωπαϊκή Επιτροπή κατά Δημοκρατίας της Φινλανδίας (Παράβαση κράτους μέλους — Ίδιοι πόροι της Ένωσης — Διαδικασίες για την είσπραξη εισαγωγικών ή εξαγωγικών δασμών — Καθυστερήσεις στη βεβαίωση των πόρων που έχουν σχέση με τους εν λόγω δασμούς)

28.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 160/8
            
         Απόφαση του Δικαστηρίου (πέμπτο τμήμα) της 7ης Απριλίου 2011 — Ευρωπαϊκή Επιτροπή κατά Δημοκρατίας της Φινλανδίας
   (Υπόθεση C-405/09) (1)
   
   (Παράβαση κράτους μέλους - Ίδιοι πόροι της Ένωσης - Διαδικασίες για την είσπραξη εισαγωγικών ή εξαγωγικών δασμών - Καθυστερήσεις στη βεβαίωση των πόρων που έχουν σχέση με τους εν λόγω δασμούς)
   2011/C 160/06
   Γλώσσα διαδικασίας: η φινλανδική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: A.Caeiros, M. Huttunen)
   
      Καθής: Δημοκρατία της Φινλανδίας (εκπρόσωποι: A. Guimaraes-Purokoski και M. Pere)
   
      Παρεμβαίνουσα υπέρ της καθής: Ομοσπονδιακή Δημοκρατία της Γερμανίας (εκπρόσωπος: B. Klein)
   
      Αντικείμενο
   
   Παράβαση κράτους μέλους — Παράβαση των άρθρων 2, 6 και 9 έως 11 των κανονισμών (ΕΟΚ, Ευρατόμ) 1552/89 του Συμβουλίου, της 29ης Μαΐου 1989, για την εφαρμογή της απόφασης 88/376/ΕΟΚ, Ευρατόμ για το σύστημα των ιδίων πόρων των Κοινοτήτων (ΕΕ L 155, σ. 1) και (ΕΚ, Ευρατόμ) 1150/2000 του Συμβουλίου, της 22ας Μαΐου 2000, για την εφαρμογή της απόφασης 94/728/ΕΚ, Ευρατόμ για το σύστημα των ιδίων πόρων των Κοινοτήτων (ΕΕ L 130, σ. 1), καθώς και του άρθρου 220 του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302, σ. 1) — Μη τήρηση των προθεσμιών που προβλέπονται για τον υπολογισμό και τη βεβαίωση των ιδίων κοινοτικών πόρων σε περίπτωση εισπράξεως εκ των υστέρων
   
      Διατακτικό
   
   Το Δικαστήριο αποφασίζει:
   
               1)
            
            
               Η Δημοκρατία της Φινλανδίας παρέβη τις υποχρεώσεις που υπέχει από τα άρθρα 2, 6 και 9 έως 11 των κανονισμών (ΕΟΚ, Ευρατόμ) 1552/89 του Συμβουλίου, της 29ης Μαΐου 1989, για την εφαρμογή της απόφασης 88/376/ΕΟΚ, Ευρατόμ για το σύστημα των ιδίων πόρων των Κοινοτήτων, όπως τροποποιήθηκε με τον κανονισμό (Ευρατόμ, ΕΚ) 1355/96 του Συμβουλίου, της 8ης Ιουλίου 1996, και (ΕΚ, Ευρατόμ) 1150/2000 του Συμβουλίου, της 22ας Μαΐου 2000, για την εφαρμογή της απόφασης 94/728/ΕΚ, Ευρατόμ για το σύστημα των ιδίων πόρων των Κοινοτήτων καθώς και από το άρθρο 220 του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα, καθόσον, αφενός, εφάρμοσε διοικητική πρακτική κατά την οποία οι ίδιοι πόροι της Ευρωπαϊκής Ένωσης βεβαιώνονται αφού χορηγηθεί προθεσμία τουλάχιστον 14 ημερών στον οφειλέτη εντός της οποίας αυτός μπορεί να υποβάλει τις παρατηρήσεις του και, αφετέρου, δεν τήρησε, όσον αφορά την εκ των υστέρων είσπραξη, τις προθεσμίες που έχουν ταχθεί για τη λογιστική καταχώριση των ως άνω πόρων, με συνέπεια να καθυστερήσει η καταβολή τους.
            
         
               2)
            
            
               Καταδικάζει τη Δημοκρατία της Φινλανδίας στα δικαστικά έξοδα.
            
         
               3)
            
            
               Καταδικάζει την Ομοσπονδιακή Δημοκρατία της Γερμανίας στα δικαστικά της έξοδα.
            
         
      (1)  ΕΕ C 312 της 19.12.2009.